**Andrej Fábry** (\* 1. marec 1997, Topoľčany) je profesionálny slovenský futbalista hrajúci za slovenský futbalový klub MFK Skalica.

Klubová kariéra
---------------

### FC Nitra

Seniorskú kariéru započal Andrej Fábry v Nitre, kde v miestnom FC pôsobil v juniorských výberoch už od roku 2008.

#### Sezóna 2017/2018

V najvyššej slovenskej futbalovej súťaži Fábry debutoval 22. júla 2017, konkrétne v stretnutí jeho FC Nitra doma proti MŠK Žilina. Nitra duel zvládla a vyhrala 1:0. Gólovo sa rodák z mesta Topoľčany presadil v ročníku jedenkrát, v stretnutí 2. kola nadstavbovej časti v skupine o udržanie sa. Rozhodol o víťazstve 1:0 nad Zlatými Moravcami. Vo svojej prvej seniorskej sezóne nazberal dokopy 28 ligových štartov.

#### Sezóna 2018/2019

Druhá Fábryho seniorská sezóna kariéry priniesla výrazné zlepšenie z hľadiska štatistík. Prvý štart v ročníku prišiel v 1. kole, na trávniku Žiliny dokázal pri prehre 1:2 zaznamenať jeden gól. Druhýkrát sa presadil v stretnutí 6. kola, konkrétne pri remíze 1:1 s FK Senica. Tretí gól v sezóne strelil vo 8. kole v Podbrezovej, Nitra ale prehrala 2:3. Štvrtý presný zásah ročníka vsietil Fábry v 15. kole do siete Slovana Bratislava pri domácej prehre 1:2. Jeho gólové hody sa zastavili na čísle sedem, v poslednom jesennom kole, v zápase na trávniku Zlatých Moraviec. Pri nitrianskom víťazstve 3:0 sa blysol hetrikom.

### FK Jablonec

V zime 2019 Fábry prestúpil do českého FK Jablonec. Prestupová čiastka sa podľa viacerých zdrojov pohybovala okolo sumy 300 tisíc eur.

#### Sezóna 2019/20

V úvode sezóny 2019/20 dostal Fábry nové číslo dresu. 97 sa zmenila na 22. V prvých štyroch dueloch sezóny sedel na lavičke náhradníkov.

### Dunajská Streda

6. augusta 2019 bolo oznámené hosťovanie Fábryho z Jablonca do Dunajskej Stredy. DAC zároveň získal aj opciu na trvalý prestup. Fábry debutoval 10. augusta 2019, v zápase s Trenčínom sa dostal do hry ako striedajúci hráč v druhom polčase, no prehre 1–2 už nezabránil. Prvý gól za DAC dal o dva týždne neskôr, proti svojmu bývalému tímu Nitre. DAC vyhral vonku 2–1. Fábry skóroval aj 1. septembra, keď DAC doma zdolal Slovan 5–2. 5. októbra 2019 dal gól aj v Trnave, kde jeho tím vyhral 2–1.

Pred sezónou 2020/21 bola opcia na prestup uplatnená a Fábry sa stal kmeňovým hráčom Dun. Stredy.

Počas sezóny Fábry dostával menej priestoru v zápasoch ako v predchádzajúcej sezóne. 17. októbra 2020 nastúpil z lavičky v zápase v Michalovciach, zahral si len 7 minút, ale dokázal skórovať. Dunajská Streda vyhrala 4–2.

#### Sereď

23. januára 2021 bolo oznámené hosťovanie Fábryho z Dunajskej Stredy v Seredi. Cieľom bolo aby dostal viac hracieho priestoru. Fábry mal ponuku na hosťovanie aj z Nitry, no vybral si Sereď. Debutoval v zápase hranom 9. februára 2021 proti Pohroniu, Sereď prehrala doma 0–2. 23. februára 2021 nastúpil Fábry opäť v základnej zostave proti Nitre a skóroval, opäť pri prehre jeho tímu 1–2. 10. apríla 2021 Fábry skóroval z pokutového kopu opäť v zápase proti Nitre. Sereď tentokrát vyhrala 2–1. Fábry sa presadil aj v zápase proti Michalovciam hranom 17. apríla 2021, keď aj vďaka jeho gólu z priameho kopu Sereď zvíťazila 2–0.

Referencie
----------

1. ↑   *Veľký šok na úvod, majstrovská Žilina vybuchla u nováčika z Nitry* [online]. Šport.sk, [cit. 2017-07-22]. Dostupné online.
2. ↑   *Žilina zvládla domáci zápas proti Nitre, rozhodol Boženík* [online]. Šport.sk, [cit. 2018-07-28]. Dostupné online.
3. ↑   *Nitra si berie zo Zlatých Moraviec všetky body* [online]. Šport.sk, [cit. 2018-12-08]. Dostupné online.
4. ↑   *Andrej Fábry podepsal smlouvu (po česky)* [online]. FK Jablonec, [cit. 2019-01-07]. Dostupné online.
5. ↑   *Fábry sa vracia do našej ligy, získal ho DAC* [online]. Fortuna liga, [cit. 2019-08-06]. Dostupné online.
6. ↑   *Trenčín sa zomkol a uspel, porazil favorizovanú Dunajskú Stredu* [online]. Pluska, [cit. 2019-08-10]. Dostupné online.
7. ↑   *Fábry: Gól som neoslavoval, nepatrí sa to* [online]. Fortuna liga, [cit. 2019-08-26]. Dostupné online.
8. ↑   *ŠK Slovan Bratislava schytal od DAC Dunajská Streda debakel* [online]. Šport.sk, [cit. 2019-09-01]. Dostupné online.
9. ↑   *DAC vyhral v Trnave po šiestich rokoch, Senica rabovala v Nitre* [online]. Pravda, [cit. 2019-10-05]. Dostupné online.
10. ↑   *Andrej Fábry strávi jar na hosťovaní v Seredi* [online]. FC DAC 1904 Dunajská Streda, [cit. 2021-01-23]. Dostupné online.
11. ↑   *Fábry mohol a chcel byť v Nitre, prečo to neklaplo?* [online]. SME, [cit. 2021-01-23]. Dostupné online.
12. ↑   *V dohrávke s Pohroním sme neuspeli* [online]. ŠKF Sereď, [cit. 2021-02-09]. Dostupné online.
13. ↑   *V dôležitom zápase s Nitrou sme prehrali* [online]. ŠKF Sereď, [cit. 2021-02-23]. Dostupné online.
14. ↑   *Žilina uspela v Trenčíne, pomohol jej vlastný gól aj šťastné striedanie* [online]. SME, [cit. 2021-04-11]. Dostupné online.
15. ↑   *Sereď si pomohla k záchrane, zdolala Michalovce 2:0* [online]. TA3, [cit. 2021-04-18]. Dostupné online.

Zdroje
------

* Andrej Fábry na stránke Transfermarkt
* Andrej Fábry na stránke Soccerway
* Andrej Fábry na stránke Futbalnet